Angola: Verkiesingsuitslae binnekort bekend | Nuus24
Luanda – Angola se eerste verkiesingsuitslae sal teen die einde van die week bekendgestel word, het die verkiesingskommissie Maandag gesê.Voorlopige tellings dui nietemin reeds dat die land se veteraan president, Jose Eduardo dos Santos, nog ‘n termyn aan bewind sal wees.“Ons behoort die finale uitslag teen die einde van die week bekend te maak,” het Julia Ferreira, woordvoerder vir die nasionale verkiesingskommissie, aan AFP gesê.Internasionale waarnemers sê hulle is tevrede met die verloop van die verkiesing, die land se derde verkiesing sedert 1975.Opposisiepartye is van menig dat die kommissie se uitslae anders is as wat by stemlokale geregistreer word.Die finale aankondiging sal bloot ‘n formaliteit wees, met die jongste uitslae wat toon dat die regerende People's Movement for the Liberation of Angola (MPLA) 72,2% van die stemme ontvang het.Die hoof opposisie, die Union for the Total Independence of Angola (Unita), het 18,4% van die stemme gekry, terwyl ‘n wegbreekparty, die Casa-party, 5,9% van die stemme ontvang het.– Volg Nuus24 op Twitter
Lees meer oor: angola | verkiesings VOLGENDE OP NUUS24X